NEOBYČAJNÝ SVET
Bádatelia, vitajte v Avalónii.
V skromnej civilizácii
uväznenej za nepriechodným prstencom nekonečný hôr,
ktorej občania aj napriek skromným prostriedkom vydávajú zo seba maximum.
Veriac, že kľúč k ich budúcnosti leží za týmito horami,
mnohí sa cez ne pokúšali prejsť.
Všetci zlyhali.
Ale teraz však majú nádej,
pretože najväčší bádatelia Avalónie, Cladeovci,
sa teraz zamerali na to, aby dokázali nemožné.
Zoznámte sa s Jaegerom Cladeom!
Jaeger Clade Jaeger Clade
Nie je to žiadny šmejd
Tvrdý ako skala
Vždy pripravený pomôcť spoločenstvu
Čelí nebezpečenstvu
Je to chlap ako hora, ten Jaeger Clade
Jeden a jediný!
A kto je to po jeho boku?
Nie je to nikto iný ako jeho synček
Searcher.
Searcher Clade Searcher Clade
Sprevádza ocka na každej výprave
Vôľu má ohromnú
Zatiaľ čo postavu drobnú
Jablko nepadlo ďaleko od stromu
Lásku k botanike priviedol do domu
Searcher Clade
Spoločne sú títo dvaja predurčení k tomu,
aby konečne našli cestu cez tieto nepriechodné vrchy.
Za každú cenu.
Prechádzajú cez drsné hory
A zúrivé vody V ostrých kaskádach
Sú to Cladeovci
Na svojich odvážnych eskapádach
Sú to Cladeovci
Tak dobre, Searcher, cesta na druhú stranu hôr
vedie cez túto jaskyňu. Ako to zvládaš?
Výborne. Mám omrznuté všetky prsty na nohách, takže aspoň ma už nebolia.
Nuž, ako vždy hovorím: „Bádanie nie je prechádzka snehom.“
Páni.
Prístrešie!
To je presne to, čo potrebujeme.
Prepáčte!
Čo si zač?
Utekajte!
Searcher!
Ocko.
Mám ťa.
To bolo tesné, čo?
Vidíte to?
Na našom príbehu budú vyrastať budúce generácie!
Lebo to, čo leží za týmto horizontom,
je budúcnosť Avalónie a naša sláva.
Hej, oci.
A čo tieto rastliny?
Doslova nimi prúdi energia.
Mám rád tvojho zvedavého ducha, ale naša posádka sem neprišla preto,
aby sa nechala rozptyľovať nejakými trblietavými rastlinami.
Áno, ocko, ale „naša posádka“ sem prišla, aby urobila objav,
ktorý by mohol zmeniť Avalóniu, však?
Objav, ktorý „naša posádka“ hľadá,
je na druhej strane týchto hôr, pretože tam je budúcnosť Avalónie.
Ale ak by sa „naša posádka“ pozrela na tieto rastliny,
videli by, že budúcnosť Avalónie môže byť práve tu.
Táto posádka trénovala od malička, aby zvládla jednu vec.
-Kartografiu. -Nie.
A tou je kráčať so mnou až za ten horizont.
Ale spýtal si sa niekedy „posádky“, či to je to, čo naozaj chcú?
V skutočnosti nehovoria o posádke, však?
Searcher, my sme bádatelia, nie záhradníci.
Dobyť tieto hory je naším odkazom.
Nie, ocko. Iba tvojím.
Dosť. Si môj syn.
Ale ja nie som ty.
Nie som ty.
Nechcem vás rušiť, ale myslím si, že malý Clade má pravdu.
Callisto?
Jaeger, v skutočnosti nevieme, čo je za tými horami.
Ale tieto rastliny sú skutočné.
Mali by sme zistiť, čo dokážu. Dlhujeme to Avalónii.
Tu máš.
Budete to potrebovať, aby ste našli cestu domov.
Čo?
Jaeger.
Vráť sa.
Ocko, počkaj.
-Jaeger. -Ocko.
Sám tam neprežiješ.
Ocko, stoj!
O 25 ROKOV NESKÔR
FARMA CLADEOVCOV
Dobré ránko, pán Clade.
Rory, pán Clade bol môj otec. Volaj ma Searcher.
To nemôžem, pán Clade.
To by bolo neúctivé voči objaviteľovi panda.
Ak by ste ho neobjavili,
nemali by sme energiu, ani svetlá, ani autá, ani rádiá, ani...
Dobre. Vďaka, Rory.
Bavia ma naše rozhovory. Majte sa, pán Clade.
Dobré ráno, Avalónia!
Vyzerá to tak, že po týždni lejakov
nás konečne čaká krásny slnečný deň.
Čo je skvelé pre všetkých farmárov panda.
Musíte pozberať úrodu.
Áno, nech nám nedôjde pando.
Život bez panda je život bez energie.
Vrátiť sa späť ku koňom a pluhom? Nie, vďaka!
Mám rád svoju vzducholoď.
Meridian! Ethan! Raňajky!
Ďalšou správou je, že prezidentka Callisto Malová
sa chystá na zaslúženú dovolenku.
-Ránko, zlatko. -Najprv káva.
-Potom ránko. -Nech sa páči.
Fuj.
Toto je prvý obraz, ktorý sa mi dnes ráno vryje do pamäti?
Ethan, vadí ti to?
Nemožné. Ktorý 16-ročný chlapec
nerád vidí, ako sa jeho rodičia bozkávajú?
Okej!
Dúfam, že viete, že Legendovi spôsobujete psychickú traumu.
Áno. Vyzerá byť rozrušený.
Zdá sa, že niekto zabudol vytrhať burinu na severnom poli.
Oci, čo je burina
okrem rastliny, ktorá rastie tam, kde ti to nevyhovuje?
Cením si, aký si múdry.
Ale vieš, čo by som ocenil viac?
Keby som odburinil severné pole?
Vidíš? Veľmi múdry.
No tak!
Poďte!
FARMA CLADEOVCOV
Searcher!
-Čau, zlatko. Čo sa deje? -Zhasol mi motor.
Pomôžeš mi?
Príliš veľa manévrov, čo?
Tých nie je nikdy dosť.
Pando batéria je vybitá.
To nedáva zmysel.
Tie struky som pozbierala pred hodinou.
Škodcovia musia zase ohrýzať koreňový systém.
Doprajem nášmu poľu extra starostlivosť,
len čo dostanem postrekovač späť do vzduchu.
Ethan!
Hej, je tu posádka.
Ethanova posádka. Nie tvoja.
Áno, ale jeho kamoši ma milujú.
Nie, o tom sme už hovorili.
Ethan je tínedžer. Hranice.
Áno. Hranice. Rozumiem.
-Ethan. -Čau, Ethan.
Ethan.
Kardez, niečo nové?
Práve sme sa vrátili z obchodu s hrami.
Práve vyšla špeciálna edícia Prvej osady.
Vypredala sa za 15 minút.
Čo? Už sa vypredala?
Mal som prenocovať pred obchodom.
Neboj sa. Nezabudli sme na teba.
Čau, Diazo. Nevidel som ťa.
Nie že by si bol prehliadnuteľný.
Ja len, bolo to len...
Ako sa máš? Čau.
Vedel som, že dnes ráno musíš pracovať, tak som ti zobral balíček.
Naozaj? To je od teba milé.
Dobre, na roztomilé flirtovanie sme si vyčlenili tri až päť minút.
Môžeme už otvoriť naše balíčky?
Počul som, že nové bytosti sú cool.
Zdravotník.
Kuchár. Áno!
Uvarím niečo dobré.
Farmár.
Tu máš, vymením si ju s tebou.
Táto sa mi k tebe hodí viac.
BÁDATEĽ
Nie je tvoj dedko slávny bádateľ?
Možno to máš v krvi.
Podobáte sa na seba.
Až na toto.
Nie! Hej, Diazo.
Vráť mi ju.
Čaute, banda. Čo máte nové?
Ocko, čo to robíš?
-To je on? -Oci. Nie.
-Čau. Ja som Ethanov otec, Searcher. -Nie.
Ty musíš byť Diazo.
Stále o tebe hovorí.
Stále nie.
Možno občas alebo príležitostne.
Takže Diazo.
Povedz mi niečo o sebe.
To naozaj nie je potrebné.
Venuješ sa farmárčeniu?
Pretože Ethan je úžasný farmár.
Mal by si ho vidieť na poli.
Je silný, múdry, pokojný.
Alebo ako vy deti hovoríte, cool.
-Vau. -Okej.
-Nemusíme vybaviť nejaké dodávky? -Správne.
Prepáčte, už musíme ísť.
Ospravedlňujem sa, že môj otec sa správa ako otec. Čaute.
-Čau, Ethan. -Maj sa, Ethan.
Dovidenia, Ethanov otec.
Diazo vyzerá byť v pohode. Chápem, prečo sa ti páči.
-Už nič nehovor. -Pamätám si svoju prvú lásku.
-Prečo stále rozprávaš? -Mala zubný strojček, ja tiež.
-Prestaň. Prosím. -A potom sa nám raz zasekli,
ale nebolo to až také zlé.
Čo sa to deje s mojím životom?
Dobrý deň!
NAJLEPŠIE PANDO V AVALÓNII
Vďaka, Searcher.
Vďaka, Ethan.
Ďakujem.
-Nech sa páči. -Ďakujem, Searcher.
-Legend, prines. -Vau.
Pozrime sa na to.
Tri generácie Cladeovcov.
Som zvedavá, po kom sa udá Ethan.
Myslím, že je to jasné.
Keď vyrastie, bude rovnaký ako ja.
A opustí ťa tak ako ja.
Si v poriadku, Searcher?
Áno.
Uvidíme sa budúci týždeň, Ro.
Tak poď, Ethan. Ideme.
Stavím sa, že tvoj otec by bol naozaj hrdý
na všetko, čo si dokázal.
Zjavne o svojom dedkovi nič nevieš.
Vedel by som, keby si o ňom niekedy hovoril.
Oci, je to môj dedko.
Chcem sa o ňom niečo dozvedieť.
Od teba.
Každý si myslí, že Jaeger Clade je úžasný hrdina.
Ale to len preto, že nebol ich otcom.
Pre mňa bol len naozaj zlým otcom.
A nezáležalo mu na mne,
záležalo mu len na dobytí tých hôr.
A mne záleží len na tebe,
na našej rodine a na našej farme.
Myslím, že práve to z teba robí celkom fajn otca.
Počkaj. Čo si to povedal?
Ale nič. Otvoril som ústa a nevyšli z nich žiadne slová.
-Vlastne, Legend, ty si... -Nie.
Počul som ťa. Povedal si, že som naozaj dobrý otec.
Celkom fajn.
Môj syn si myslí, že som úžasný otec!
Stojím priamo tu.
Čo?
Čo je to za vzducholoď?
Neviem. Nič také som nikdy nevidela.
Hej. Čo to robíš?
Nie, ničíš nám úrodu!
Malý Clade, ahoj.
Ako dlho sme sa nevideli?
-Callisto? -Ty ju poznáš?
Áno. Pracovala s mojím otcom.
Čo robí prezidentka Avalónie pred naším domom?
-Ja neviem. -Poď ku mne.
Rada ťa vidím, človeče.
Ja teba tiež.
-Ty musíš byť Meridian. -Áno.
-Rada ťa spoznávam. -Teší ma.
A Ethan.
Budúcnosť Farmy Cladeovcov.
Tvoj otec musí byť veľmi hrdý.
Nevadí, ak tu zaparkujeme Venture?
Môžem povedať svojmu pilotovi, aby ju presunul.
Je to maličkosť.
Teda nie tá vzducholoď, ale preparkovať ju.
Nie, je to v poriadku.
Dokáže Venture preletieť cez hory?
Prepáč. Nič nedokáže lietať tak vysoko.
Aspoň zatiaľ nie.
Ale preto som sem neprišla.
Prečo si sem prišla?
Musím ti niečo ukázať.
-Kde si ich našla? -Začalo to na severovýchodnom území
a odvtedy sa to šíri ako požiar.
Podľa našich odhadov bude do mesiaca infikovaná
každá plodina.
Vrátane vašej farmy.
Searcher, pripravujem expedíciu na záchranu panda
a chcem, aby si šiel so mnou.
Callisto, nechodím na expedície.
Nie som môj otec.
Áno. On sa nevrátil, ty áno.
A priniesol si so sebou zázrak.
A teraz s ním niečo nie je v poriadku.
Pozri, ako tam žiaria.
Je to ako tlkot srdca, však?
Searcher...
Bola som pri tom, keď si objavil pando.
Pozri, čo všetko nám poskytlo.
Vzducholode, svetlá v našich domovoch.
Ale čo je najdôležitejšie,
ukázalo nám, že naša budúcnosť nie je niekde vonku,
ale tu.
Pando umiera, Searcher.
My dvaja
máme povinnosť ho zachrániť.
-Dobre. -Áno!
Kedy vyrážame?
Tak zadrž. Nejdeš so mnou.
Ale my dvaja robíme všetko spolu.
Toto nie.
Aký má potom zmysel, že mi celý život ukazuješ, ako pestovať pando?
Aby si po mne mohol prevziať farmu.
Ale toto je oveľa dôležitejšie.
-Nie. -Ale oci.
Nebudem riskovať tvoj život.
Ani teraz, ani nikdy.
Ethan.
Bohužiaľ, Searcher,
každou sekundou sa Avalónia dostáva do väčšieho nebezpečenstva.
Idem si po veci.
Všetci dobre počúvajte.
Prezidentka Malová nám poskytne parametre misie.
Pán Clade, volám sa Caspian. Som veľký obdivovateľ...
Ďakujem.
...vášho otca.
Vedeli by ste napodobniť jeho autogram?
-Čo? -Počúvajte.
Ďakujem, kapitánka Pulková.
Hoci sa zdá, že pando tvoria tisíce rastlín na povrchu,
pod zemou je to v skutočnosti jeden organizmus
s prepojeným koreňovým systémom.
Veríme, že čokoľvek spôsobuje túto chorobu,
útočí naň hlboko v tomto systéme v jeho srdci.
Pre tromi týždňami kapitánka Pulková vystopovala korene do pohoria Atlas,
kde sa zrazu otočili nadol.
Začali s vykopávkami,
ale zem povolila a odhalila ešte väčšiu záhadu.
Našou úlohou je nasledovať tieto korene,
až kým sa nedostaneme k srdcu panda. Tam zastavíme to, čo ho poškodzuje.
Ako hlboko to siaha?
Nie sme si istí.
Ale budúcnosť Avalónie závisí od toho, či to zistíme.
Clade, poď sem.
Netušíme, čo tam dole je.
Ak chceš vycúvať, môžem ťa vysadiť.
Počkať, to vážne?
Nie, iba si uťahujem.
Keby si videl, ako si sa tváril.
Musíme zistiť, čo sa tam deje, inak je po nás.
Je po nás!
Poručík Duffle,
môžete si, prosím, robiť svoju prácu a letieť s nami dole?
Áno, kapitánka Pulková.
To je ale nádhera.
Priala by som si, aby to mohol vidieť každý v Avalónii.
Searcher!
Čo je to?
Nech je to čokoľvek, pozná to tvoje meno.
Searcher!
Čo? Meridian? Čo tu dole robíš?
Posledné štyri hodiny som sa vás snažila zastaviť.
Náš syn je na vašej lodi.
Čo to povedala? Zlatko, čo si to povedala?
Čo hovorí?
Povedala, že váš syn je na našej lodi.
-Ahoj, mami. -Ethan?
Ahoj, oci.
Ty si sem dovliekol psa?
Čo tu robíš?
Pozri, oci. Chcem len pomôcť.
Ethan, už sme o tom hovorili. Nemôžem ti to dovoliť.
Potrebujem, aby si sa postaral o farmu, kým budem preč.
Teraz, prosím, choď domov s mamou.
Počkaj, ale oci.
Čo sa to deje?
Oci, čo sú to za tvory?
Choďte dovnútra. Mám to pod kontrolou.
Hej, žiletka. Poď si po mňa.
Ale nie.
Duffle, dostaň nás odtiaľto.
Držte sa!
-Legend! -Mám ho.
Držte sa.
Ocko!
Čo?
-Ocko! -Ethan!
-Ideme príliš rýchlo. -Ja viem.
No tak, Venture. Vydrž.
Dostanem nás z toho.
Vedeli ste, ako to tu dole vyzerá?
Vôbec nie.
Toto miesto určite nie je zmapované.
Dobre, sú v poriadku.
A my sme tiež v poriadku.
Áno. Ja viem, aj ja som šťastný.
Neolizuj ma toľko.
Vau.
Toto miesto je úžasné.
Nie. Hej, Legend. Nechaj to.
Hej, netušíme, čo to je.
Vypľuj to.
Tak dobre, chlapče.
Vráťme sa k našej rodine.
Čo?
Čo to je?
Hej, Legend, vráť sa.
Zdravím.
Som človek zo sveta nad týmto.
Ty mi zrejme nerozumieš ani slovo.
Samozrejme, že ti rozumiem.
Čo si myslíš, že som? Jedna z tých bezduchých príšer?
Presne tak, kamoš.
Si v prítomnosti jedného a jediného Jaegera...
Otec?
Tak dobre.
Sme v neprebádanej oblasti.
Viem, že sa všetci bojíte. Aj ja sa bojím.
Ale misia zostáva rovnaká.
Sme tu, aby sme zachránili pando, jasné?
Ale skôr ako to urobíme, musíme dostať našu loď späť do vzduchu.
A čo môj otec?
Nemali by sme najprv zachrániť jeho?
Je to farmár. Nemôžete ho tam len tak nechať.
Nikto nikoho neopúšťa.
Viem, že sa bojíš o svojho otca,
ale videla som ho v teréne na vlastné oči.
Vie, ako prežiť.
Ak chceme, aby to platilo aj pre nás, musíme ho zachrániť zo vzduchu.
Čo znamená, že oprava tejto lode je prioritou.
Ale to bude trvať príliš dlho.
-Má pravdu, Ethan. -Čo?
Nie, ja viem.
Ale zlatko, nemáme tušenie, čo je tam vonku.
Venture je naša najbezpečnejšia možnosť.
-Ale mami. -Zlatko,
čo keby si šiel do kokpitu,
kým im ja pomôžem s opravou?
Sľubujem, Ethan, zachránime tvojho otca.
Vďaka za podporu.
Dám pozor, aby si dodržala ten sľub.
Viete, čo máte robiť, pohyb.
Caspian, dáte pozor na Ethana?
Tak poď, Ethan. Užijeme si kopec srandy.
Máš rád stolové hry, však?
Máme tie najlepšie hry.
Priečky a krokvy, Cukríková neplecha, Battletrip.
Nie. Nie si môj syn.
Čo? O čom to hovoríš?
Si len kameň zvláštneho tvaru a moje oči chcú veriť, že si človek.
Ale ja nie som kameň zvláštneho tvaru.
Presne to by povedal kameň zvláštneho tvaru.
Vau, okej.
Vedel by kameň zvláštneho tvaru,
že si mi dal na narodeniny mačetu?
Typický Jaeger Clade.
Mal som dva.
Som skutočný, otec.
Som to naozaj ja.
Tvoj syn, Searcher.
Searcher?
To je neuveriteľné.
Vidím to rovnako.
Áno.
To znamená, že lietajúci stroj, ktorý sa zrútil, je tiež skutočný?
Áno.
Tak poďme teda. Nemáme času nazvyš.
Počkaj.
Počkaj, hej!
Dáš si to dole z hlavy?
A je to.
Nevyzerá to pekne, ale dostane nás to späť do vzduchu.
Musím povedať, Meridian,
že na postrekovačku si vážne odvážna pilotka.
Tri veci, ktoré mám najradšej,
sú moja rodina, farma a lietanie.
Ak by tá posledná vec mohla ochrániť tie ostatné,
preletela by som ohňom.
-Pani Cladeová? -Áno, o čo ide?
Pamätáte si, ako mi bola zverená zodpovednosť za vášho syna?
Neposlúcha vás?
Pošlite mi ho späť. Zapojím ho do práce.
To by som veľmi rád urobil.
Ale neviem, kde je.
Čo?
Ocko!
Toto je oveľa rýchlejšie ako náš traktor.
Musím si jeden zohnať.
Rozľahlá neprebádaná divočina plná fantastických tvorov.
Toto je presne ako Prvá osada.
Dobre, toto vôbec nie je ako Prvá osada.
BÁDATEĽ
Zvládneš to, Ethan.
Len buď odvážny.
Máš to v krvi.
Dobre.
Som nažive.
Zvládol som to.
Čau, Diazo. Aký som mal víkend?
Čo som robil?
Aha, prebehol som tunelom ako z nočnej mory, aby som zachránil ocka.
O nič nešlo. Áno.
Haló?
Čo?
To je strašne divné, ale zároveň aj cool.
Čau.
Čau, kamoš.
To je v poriadku.
Som priateľský, vidíš?
Som tvoj kamarát.
Vidíš? Sme kamaráti.
Tak dobre.
Asi som si to zaslúžil.
Rozpleskol som ťa o stenu.
Hej, to je môjho ocka.
Kde si to našiel?
Čo? Môžeš ma k nemu priviesť?
Mám šťastie, že som na teba natrafil.
Mimochodom, nie si nebezpečný, však?
Teda, nevyzeráš nebezpečne, ja len, veď vieš...
Najrýchlejšia cesta k tvojmu lietajúcemu stroju je cez toto údolie.
Dobre, mám toľko otázok.
Napríklad...
kde to vlastne sme?
V podzemnom labyrinte,
kde je všetko živé.
A väčšina vecí ťa chce zožrať.
Aj táto?
Nie, tá je neškodná.
A tieto?
Čudné tvory, však?
Vždy keď si vyčistím cestu,
znova mi ju zatarasia.
Aha.
Ako si sa sem vlastne dostal?
Vďaka vynaliezavosti a čírej húževnatosti.
Po mesiacoch boja so živlami
som si myslel, že neexistuje spôsob, ako by niekto mohol prežiť
prechod cez tie studené smrtiace vrcholy.
Tak som šiel hľadať novú cestu.
Zem povolila.
A našiel som toto miesto.
Takže si tu uviazol.
Tak by som to nepovedal. Takže...
našiel som toto miesto.
A napadlo mi,
že namiesto prechodu cez tieto hory
pôjdem popod ne.
Aj keby som tu mal bojovať s každou príšerou.
Nič nemohlo zabrániť Jaegerovi Cladeovi
naplniť svoj osud.
Teda, až kým som nenarazil
na Horiace more.
Tie útesy sú živé
a vody ťa doslova stiahnu z kože.
Ale teraz s tým tvojím lietajúcim strojom
máme spôsob, ako preletieť priamo nad ním
na druhú stranu hôr.
Počkaj. Objavil si svet pod naším svetom
a to ti nestačí?
Tento objav môže byť dobrý pre nejakých druhotriednych bádateľov,
ale nie pre nás Cladeovcov.
Tak počkaj. Tento Clade nie je bádateľ.
Tento Clade je farmár.
Farmár?
Tvoja mama bude mať čo vysvetľovať.
Odišla, otec.
Penelope je mŕtva?
Mŕtva? Nie, nie je mŕtva.
Má 60 a cvičí päť dní v týždni.
Myslel som tým, že odišla od teba.
Začala nový život so Sheldonom.
Dvadsaťpäť rokov, oci.
Mysleli sme si, že si mŕtvy 25 rokov.
Čo si si myslel, že sa stane?
-Nie! Čo? -Zabijem Sheldona!
-Čo? -Vždy som ho nenávidel.
-Nikdy si ho nestretol. -Nenávidím jeho meno.
A asi budem nenávidieť aj jeho tvár.
Áno, zobral to naozaj dobre.
Mali by sme ísť.
Toto miesto je šialené.
Kto vedel, že existuje?
Teda, ty si to vedel,
pretože si odtiaľto,
ale takto to u nás hore nevyzerá.
Tie farby sú neskutočné.
A tie stromy...
Dokonca aj stromy sú cool.
Prečo to robí, Plesk?
Mimochodom...
môžem ti hovoriť Plesk?
Práve mi to napadlo.
Hodí sa mi to k tebe, takže som si myslel...
Počkaj, urazil si sa? Neviem to rozoznať.
Vieš čo? Proste ťa budem nasledovať.
Searcher, tomu hovoríš lezenie?
Som 40-ročný muž, ktorý farmárči.
Lezenie naozaj nie je súčasťou môjho každodenného života.
Takže si zabudol na všetko,
čo som ťa naučil?
Nie, len tie zbytočné bádateľské veci.
Takže áno, všetko.
Posmievaj sa mi, koľko len chceš.
Ale keď sa dostanem cez tieto hory,
vrátim sa do Avalónie ako hrdina.
Stavím sa, že mi dokonca postavia na námestí sochu.
Už ju máš.
-Vážne? -Áno a je hneď vedľa mojej.
Ty máš sochu?
To už ich dnes postavia naozaj každému?
Nie, oci. Objavil som pando.
Prišiel som sem, aby som ho zachránil.
Objav, ktorý skutočne zmenil svet
a premenil Avalóniu na utópiu, ktorou je dnes.
A nie že by na tom záležalo, ale moja socha je vyššia.
Tu máš, maličký.
Toľko k skromného farmárovi, čo?
Možno sa na mňa podobáš viac, ako si chceš pripustiť.
Nie som vôbec ako ty.
Kľudne si to nahováraj.
To je jedno.
Vytvoril som skutočný odkaz, keď...
Čauko. Je tento tvor nebezpečný?
Možno.
Nie.
Počkaj.
HRUDA RUDY
Je tu ešte niekto iný.
To patrí Ethanovi.
Čo?
Povedal som, že to patrí Ethanovi.
-Kto je Ethan? -Môj syn.
Tvoj syn?
Jaeger Clade je dedko?
Myslím, že technicky áno.
No nie je sám.
-S čím je? -S prieskumníkom Koscov.
Majú len jednu úlohu,
nalákať ťa do náručia smrti.
Čo? Môže sa tento tvor pohybovať rýchlejšie?
Čo to je?
Hej, stále hľadáme môjho ocka, však?
Áno. Ja viem.
Ale toto pando vypadlo z Venture
a neplytváme strukmi, takže...
Len ho rýchlo pozbieram, dobre?
Vydrž. Hneď to bude. Už to skoro mám.
Plesk?
Plesk!
Budeš v poriadku.
Pomôžem ti.
Ukáž.
Môžeš mi veriť.
Neboj sa.
Nič to nie je.
A je to.
Skoro ako nová.
Sú to tvoji kamoši?
Ahoj, ja som Ethan.
Myslel som si, že mi Plesk ukazoval cestu k môjmu ockovi.
Možno som sa mýlil.
Nikde ho tu nevidím.
Tak ja už pôjdem.
-Ethan! -Ocko.
Držte sa za mnou.
-Kto je to? -Ethan, zoznám sa svojím dedkom.
To je Jaeger Clade?
Jeden a jediný.
Poďte za mnou.
-A teraz čo? -Skočte!
Čo sú zač?
Náš lístok odtiaľto.
Nezožerú nás, však?
Nie, ale oni áno.
-Čo? -Proste bež.
Ocko!
No tak, Searcher. Nestrápňuj ma.
Pohyb!
Je úžasný.
Nie je úžasný.
Práve mi zachránil život.
Na tom som sa podieľal aj ja.
Práve zachránil aj tvoj život.
A to si ešte nevidel všetko, chlapče.
Nie, Ethan.
Plesk.
Vďaka, kamoš.
Si v poriadku?
Hovorím so svojím synom.
Som v poriadku, oci.
Môžeš sa prestať predvádzať, zatiaľ čo bežíme ako o život?
Upokoj sa. Chlapec je v poriadku.
Ako môžeš byť mojím otcom?
Naozaj sa o tom chceš baviť?
No, keď sa dvaja ľudia milujú...
Nie! Prestaň rozprávať.
Je čas na grilovačku.
To nie je dobré.
Pozor.
Nastúpte.
-Meridian. -Mami.
Nie. Žiadne „mami“.
Keď prídeme domov, máš zaracha do konca života.
-Páči sa mi. -Kto je to?
-Môj otec. -Čo?
Ponáhľajte sa. Rýchlo.
Stena príšer.
Neboj sa. Mám to pod kontrolou.
Dobre. Sú múdrejšie, ako vyzerajú.
To som ti mohol povedať.
Počkať. Jaeger Clade?
-Jeden a... -My vieme.
Sme v pasci.
Skvelý nápad, Plesk.
Plesk? Volá sa Plesk?
-Callisto, roztlač nás. -Idem na to.
Držte sa.
Som rád, že si v bezpečí, malý Ethan.
-Bál som sa o teba. -Dobre. Prepáčte.
Čo to je? Je to také roztomilé.
Dám to na svoj merch.
Toto bude stačiť.
Druhá strana hôr, už idem.
Kvôli tomu sme sem neprišli.
Správne. Ale kvôli tvojej hlúpej rastlinke.
Nie je hlúpa.
Fajn. Kvôli tvojej nudnej rastlinke.
Vieš, čo ja považujem za nudné?
-Tvoje trápne odpovede. -Čo? Nie.
-A teba. -Veľmi inteligentné.
Dobre. Správajme sa ako dospelí.
Searcher má pravdu.
Úlohou je dostať sa do srdca panda.
Pretože ako všetci vidíme,
dochádza nám čas.
Ale po jeho záchrane
nám už nič nezabráni
dostať sa na druhú stranu hôr.
Môže byť?
Dobre. Potom sme dohodnutí.
Poď, Ethan. Odoberieme vzorku z toho koreňa.
Meridian, chceš mať tú česť?
Tak dobre, Venture. Už sme oficiálne spolu.
Len ma nestrápni pred mojou rodinou.
Hej, pozrite. To je Jaeger.
Jeden a jediný.
-Rád vás spoznávam, pán Clade. -Teší ma.
Úžasné.
Hej, vypadni odtiaľto. No tak, padaj.
Heš.
Dobre.
Zdalo sa mi to celkom neškodné.
Istota je istota.
Takže ty si môj vnuk?
Áno, vraj áno.
Povedz mi niečo o sebe, Ethan.
Čo ťa baví?
Boj, lov?
Čakajú ťa doma nejaké zlatíčka?
To beriem ako áno.
Kto to je?
Ale nikto.
Diazo. Volá sa Diazo.
Diazo?
Mám ho veľmi rád.
Len neviem, ako mu to povedať,
pretože sa začnem správať takto.
Vždy to takto dopadne.
Dovoľ svojmu dedkovi, aby ti dal dobrú radu.
Ak naňho chceš naozaj zapôsobiť,
urob toto.
Dostaň ho do nebezpečnej situácie,
v ktorej takmer zomrie.
A potom ho zachrániš.
Bonusové body, ak tam budú banditi, aligátory alebo veľkolepé explózie.
Áno. To znie ako skutočne toxický spôsob, ako začať vzťah.
Nehovoriac o tom, že je šialene nebezpečný.
Nebezpečný?
Si Clade.
Milujeme nebezpečenstvo.
Do toho, vyskúšaj si to.
Naozaj? Dobre.
Áno. Vidno, že si Clade.
Hlúpe pando.
Hej, oci.
Naozaj si cením, že tráviš čas s Ethanom.
Ale možno ho plameňomet nezaujíma.
Oceňujem, že si to myslíš.
Ale možno Ethan nevie, čo ho zaujíma,
kým to nevyskúša.
Takže do toho, chlapče.
Oceňujem tvoje nadšenie,
ale Ethan už vie, čo ho zaujíma.
Ide o zber panda
a je v tom naozaj dobrý.
Oceňujem tvoje ocenenie, ale možno
by sa mal rozhodnúť sám.
Oceňujem tvoje ocenenie,
ale možno by si si ma mohol vážiť viac
a rešpektovať moje priania, prosím.
A možno by si sa mi mal stratiť z očí.
A možno by sme mohli trochu odľahčiť atmosféru.
Dobre.
Čo máš na mysli?
Zahráme si Prvú osadu.
Ethan, osud panda je v našich rukách.
Nemyslím si, že si môžeme dovoliť hrať hry.
Máme ešte trochu času, kým dorazíme k Horiacemu moru.
Ty si choď strážiť svoju rastlinku.
A ja si so svojím vnukom zahrám karty.
Rozdaj aj pre mňa.
Vymení si so mnou niekto zbraň?
Mám len záhradné náradie.
Mám murivo.
Kamene môžu byť účinné v boji.
Na to sa murivo nepoužíva.
Má pravdu. Potrebujem kuše.
Máš nejaké kuše?
Plesk mi ukradol karty.
Vzal si mu niečo dobré?
Dobre a čas vypršal.
Obdobie obchodovania sa skončilo.
Kuša. Vedel som, že ju predo mnou skrývaš.
Dobre, vytiahnem nám kartu.
Ste pripravení vysporiadať sa...
s démonickým pavúkom?
Zabite ho.
Pointou je, aby sme ho nezabili.
Viem, že démonický pavúk znie strašidelne.
Áno. Určite zožerie našu úrodu.
To je to, čoho sa obávaš?
Cieľom tejto hry
je žiť v harmónii so svojím prostredím.
Hádžem naň murivo.
A ja doň strieľam svojou úplne novou kušou.
Dobre, fajn. Je mŕtvy. Zabili ste ho.
Takto sa to hrá.
Takto.
Nie, takto...
-Áno. -Takto...
Ale počkajte.
Démonický pavúk ako jediný bránil vražedným kobylkám,
aby zničili všetky vaše zásoby.
Gratulujem, ste mŕtvi.
Súhlasím s touto sopľovou bublinkou. Čo?
Tak počkaj. Démonický pavúk nebol zloduch?
Po 27-krát vám hovorím, v tejto hre nie sú žiadni zloduchovia.
Cieľom nie je zabíjať alebo ničiť príšery.
Mali by ste vybudovať fungujúcu civilizáciu
s využitím prostredia okolo vás.
Nerozumiem tejto hre.
Ani ja.
Nie je až taká komplikovaná.
-Budem pestovať pando. -Pando nie je súčasťou hry.
Môžeme si podmaniť príšery a použiť ich ako zbrane?
Príšery nie sú zbrane.
Čo? Nie.
Mrkni na moju novú zbraň.
Ak dostane príšeru, ja chcem pando.
Žiadna príšera, žiadne pando.
A žiadni zloduchovia? Čo je to za hra, keď nemá žiadnych zloduchov?
Má to slabý príbeh.
Dobre. Viete čo?
Chcete zloduchov?
Fajn. Ste nimi vy dvaja.
Pretože ma obaja privádzate do šialenstva.
Tínedžeri, však?
Vyhral som.
GEJZÍR SKAZY
Horiace more.
Jediná prekážka, ktorá stojí medzi Jaegerom Cladeom
a jeho osudom.
Môžeš si nechať tie dramatické reči na neskôr?
Čo tam vidíš?
Zdá sa, že korene prechádzajú cez strop na druhú stranu.
Ak chceme nájsť srdce panda,
musíme sa cez to dostať.
Tak počkať.
Máte oči, však?
Všetci vidíme to isté, však?
To je kyselina.
Cez ňu nikto nepreletí.
Čo sa to tam deje?
Toto bude úžasné.
Naozaj sa to deje?
Áno, je to pravda. Okej.
To bolo úplne v štýle Prvej osady.
Som rada, že nie sme mŕtvi.
Vypadni z mojej lode.
Nie.
Nemáš náhodou pri sebe ešte jeden?
Nevadí. Mám lepšiu zbraň.
Mierte na ťažisko.
-Vau. -Kto ťa učil hádzať?
Sheldon.
-Kry nám chrbát. -Rozkaz.
Tak dobre. Takto sa hádže.
Rozlož váhu,
nadýchni sa, sústreď sa
a poriadne švihni rukou.
Vidíš, chce to dobrý švih.
Dobre, si na rade.
Dobre. Rozložiť váhu,
nadýchnuť sa, sústrediť sa
a poriadne švihnúť rukou.
To je ono.
Teraz sa postaraj o tých vpravo.
To je ono. Len do nich.
-Áno! -Nadhoď mi.
No tak, tatko.
Áno!
Na Cladeovcov nemáte.
Na farmára to nebolo až také zlé, že?
Áno, vôbec to nebolo zlé.
Dobre, niečo sa ťa musím spýtať...
Prečo práve farmárčenie?
Mám rád prácu na čerstvom vzduchu.
A byť sám sebe šéfom.
Jasné. Tomu rozumiem.
A páči sa mi, že do úrody môžem vložiť srdce a dušu.
Uistiť sa, že z toho vyrastie presne to, čo potrebujem...
niečo silné a trvácne.
Odkaz, na ktorý môže byť môj syn hrdý.
Aj tomu rozumiem.
Chceš vedieť, prečo som sa nesnažil viac, aby som sa vrátil domov?
Tá myšlienka mi prebehla hlavou.
Pretože som uviazol.
Áno. Ja viem.
Myslím tým niečo iné.
Celý život som bol bádateľom.
Okrem naháňania sa za horizontom som nič iné nepoznal.
Aj keď ma to stálo všetko.
Teba...
tvoju mamu...
posledných 25 rokov môjho života.
Keby som sa toho vzdal,
čím by som bol?
Kým by som bol?
No...
už som príliš starý na to, aby som sa zmenil.
Správne.
Dajme si ďalší drink, kým ešte môžeme.
Ahoj, tvor.
Hej, nedotýkaj sa toho.
Hej. Prestaň.
Nedotýkaj sa toho. Hej. Prestaň.
Hej, nestláčaj tie tlačidlá. Zlý Plesk.
Skúsil si to.
Pozri sa na nich.
Konečne spolu vychádzajú.
No už bolo načase.
Áno. Najmä preto, že sú v podstate rovnakí.
Nech ťa nepočuje tvoj otec.
Hej, chceš si sadnúť za volant?
Potrebujem kávu, inak zomriem.
-Počkaj. Naozaj? -Áno.
Len nasleduj korene.
Dobre.
Keby ťa teraz mohol vidieť Diazo.
Čo? Myslel si si, že mi o tom ocko nepovedal?
Ide ti to skvele.
Áno, len pozor na chodiacu pevninu!
Mám to pod kontrolou. Vidíš?
Prepáčte.
Moja chyba. Všetci sme v poriadku.
Prečo je toto miesto také zvláštne?
Ja neviem.
Podľa mňa je...
úžasné.
Musím uznať, Ethan.
Ešte nikdy som ťa nevidela takého šťastného.
Asi áno...
Farma je taká malá.
Svet je taký veľký.
Proste sa cítim
vo svojom živle.
Čo? Prečo sa na mňa tak pozeráš?
-Môžem sa na teba pozerať. -Mami, prosím, správaš sa čudne.
Mamy nemôžu byť čudné.
Porodili sme vás.
Máme svoje práva.
A rada by som využila svoje právo nepríjemne na teba zízať.
Nie, musíš sa sústrediť na cestu.
Musíš sa pozerať na cestu. Šoféruješ.
Upokoj sa.
Len hovorím, že by si mal pokračovať v skúmaní týchto pocitov.
Možno ťa zavedú na zaujímavé miesta.
Som tu 25 rokov
a nikdy som nič také nevidel.
To nedáva zmysel.
Zdá sa, že čím hlbšie ideme, tým je pando silnejšie.
Ak umiera, nemalo by práveže slabnúť?
Prezidentka Malová, sú tu Kosci
a priviedli si priateľov.
Čo?
Meridian, musíme zmiznúť!
Dobiehajú nás.
Nezaútočili na nás.
Prečo na nás nezaútočili?
Možno to má niečo spoločné s týmto.
Myslím, že sme našli srdce panda.
Čo to robia?
To, čo by urobil každý škodca.
Snažia sa mu dostať do srdca
a zožrať ho zvnútra.
Bojuje tam o život.
Preto naše rastliny umierajú.
Pando presmerováva všetku svoju energiu sem, aby sa ochránilo.
Naša rastlina nie je chorá,
je vo vojne.
Vyrovnajme teda šance.
To sa ľahšie povie, ako urobí.
Máme pando.
Vieš, koľko by sme ho potrebovali?
Máš lepší nápad?
Áno. Opustíme tento stratený prípad
a poletíme na druhú stranu hôr.
A to už ako zachráni pando?
Nijak. Ale ja som bez neho žil celý svoj život. Budete v poriadku.
Neopustíme pando, len aby si si mohol zapichnúť svoju vlajku.
Avalónia sa na nás spolieha, že ho zachránime.
A presne to urobíme.
Súhlasím.
Ocko, čo to robíš?
Presne tak, ako to robíme na našej farme.
Toto je Clade!
Prineste sem každú prepravku panda z nákladného priestoru.
Premeníme Venture na najväčší postrekovač na svete.
Čo je, Plesk?
Čo?
Čo tým myslíš? Nerozumiem ti.
Ethan, poď sem na sekundu.
Prepáč, Plesk. Musím ísť.
Áno, ocko?
Prišli sme sem zachrániť našu farmu
a zachránime ju spoločne.
Vieš čo?
Ďakujem, ale ani by som nevedel, čo mám robiť.
Je to jednoduché, zamieriš a stlačíš spúšť.
Toto je tvoja parketa, oci.
Naša, Ethan. Otec a syn.
Proste mi to nepripadá správne.
Nechcem zabiť všetky tieto stvorenia.
Neber to ako zabíjanie.
Len vyhladzujeme škodcov, ktorí sa snažia zničiť našu úrodu.
Sme farmári, Ethan.
Toto robia farmári.
Potom možno nie som farmár.
Čo?
Nie som farmár, oci.
Ethan, kde sa to v tebe berie?
Toto neznie ako ty.
Ale som to ja, oci.
Nikdy som sa necítil viac sám sebou.
Pri bádaní tohto sveta som vo svojom živle.
Bádaní?
No áno. Chcem tým povedať...
toto je neprebádaný svet a...
Počkaj, hovoríš, že chceš byť bádateľom?
Hej, je všetko v poriadku?
-Je to kvôli nemu? -Čo?
-Je to tak, však? -Nie.
-Čo si povedal Ethanovi? -Nič som mu nepovedal.
Oci, dedko za to nemôže.
Snažíš sa môjmu synovi vymyť mozog?
-Vymyť mozog? -Ethan, ver mi.
Nechceš byť ako on.
Záleží mu len na sebe
a na dobytí tých hôr.
Poznám ťa, Ethan. A toto nie si ty.
Ethan, vráť sa.
Ethan!
Zbláznil si sa?
-Okamžite si nastúp. -Nechaj ma na pokoji.
Hej, o čo tu ide?
-O teba, ocko. O teba. -O mňa?
Predpokladáš, že pôjdem v tvojich stopách,
ale nikdy si sa ma nespýtal, čo by som chcel ja.
Si ešte dieťa.
Nevieš, čo chceš.
Viem, že nechcem byť tebou.
Celý život som sa snažil,
aby som bol presným opakom môjho otca.
A zdá sa, že som rovnaký ako on.
Tak veľmi som ti chcel vybudovať odkaz,
na ktorý by si mohol byť hrdý.
Ale možno som sa nechal uniesť.
Ocko, prestaň rozprávať.
Ethan, snažím sa ti tu ospravedlniť.
Ocko.
Myslím, že sme na druhej strane hôr.
Je tu len voda.
To je oko, však?
Áno.
Naozaj veľké oko.
Áno.
A pozerá sa priamo na nás.
Vieš, čo to znamená, však?
-Posudzuje ma? -Nie.
Ak má toto miesto oko,
musí byť uložené v hlave.
A ak má hlavu,
znamená to, že to, čím sme celý ten čas cestovali, bolo jeho vnútro.
Myslíš tým jeho vnútornosti?
Dobre, áno. Vypočuj ma.
Veterné lesy, v ktorých sme boli,
sú pľúca.
A jazero s kyselinou? To je žalúdok.
A toto obrovské oko musí byť oko.
Kosci nie sú príšery.
-Ale imunitný systém. -Čo?
To sa mi Plesk snažil povedať.
Toto miesto je živé.
Je to živé stvorenie.
Nenašli sme srdce panda.
Našli sme skutočné srdce.
Takže celý ten čas
sme žili na chrbte
tohto obrovského tvora?
Áno. A pando ho zabíja.
Imunitný systém tohto tvora sa nemá ako brániť.
Musíme si pohnúť.
Čo?
Neviem, čo si práve povedal, ale som si istá, že to bolo nevhodné.
Mami, musíš otočiť loď.
-Prepáč, čo? -Misia sa skončila.
Toto miesto nie je tým, čím sa zdá.
-Nejaký problém? -Veľký problém.
S Ethanom sme sa pohádali.
Tak som vyskočil z lode.
Ty si vyskočil z lode?
-Ale je v priadku. -Ocko šiel za mnou.
A zrazu sme sa ocitli na druhej strane hôr.
-Čo? -Pozerali sme sa priamo na
-obrovské stvorenie! -obrovské stvorenie!
Čo?
-Obrovské stvorenie? -To nemyslí vážne.
Dobre, počúvajte. Toto miesto, tento svet, na ktorom žijeme,
je živý tvor.
A pando ho zabíja.
Ak chceme prežiť, musíme sa zbaviť panda.
-Čo? Chceš, aby sme zničili pando? -Čo?
-Nevedia, čo tam videli. -Oci?
Oci, prestaň.
Kam ideš?
Na druhú stranu hôr. Chcem to vidieť na vlastné oči.
To myslíš vážne? Tento svet umiera.
Potrebujem tvoju pomoc.
Čo ty vieš o tomto svete?
Čo viem o tomto svete?
Viem, čo som videl.
Celý svoj život som zasvätil tomu,
aby som dokázal niečo, čo ešte nikto iný nedokázal,
a robil som všetko, čo bolo v mojich silách, aby som ťa vycvičil,
aby si mohol byť pri mne,
keď to dokážem.
Toto mal byť náš odkaz.
Otec a syn.
Chceš hovoriť o odkaze?
Chystám sa zničiť ten môj.
Pre môjho syna.
To by si ty nikdy neurobil.
Správne.
Pretože som hrozný otec.
Áno.
Ale nemusel si ním byť.
Tu máš.
Druhá strana hôr je smerom na východ.
Dobre.
-Callisto? -Ocko.
-Nedotýkaj sa ma. -Sú tu vyhrotené emócie.
A neviem, čo si myslíš, že si videl.
Ale prišli sme sem, aby sme zachránili pando.
Ten plán sa nezmenil.
Nemáš poňatia, čo robíš.
-Zničíš Avalóniu. -Nie, pustite ma!
-Prosím, musíš ma vypočuť! -Zlez zo mňa.
Robíš veľkú chybu.
Musíš nás odtiaľto dostať. Odomkni dvere.
Nie, toto nemôžeš. Musíš ma vypočuť.
-Čo to robíš? -Snažím sa pozrieť von.
Ethan, myslíš, že tade prestrčíš ruku
a dočiahneš až na kľučku?
Jasné, že nie.
Počkať. Čo sú to zvuky?
-Neolizuj ma. -Legend.
Hej, chlapče. Otvor dvere. Áno.
-Dokáže to. Otvor dvere. -Otvor dvere.
No tak, Legend. Dokážeš to.
-No tak, Legend. -Otvor dvere.
Otvor tie dvere.
To je mamkin chlapček.
-Dokážeš to. -Otvor tie dvere!
Môžete prestať kričať na môjho psa?
Nemusel by som kričať, keby bol vytrénovaný.
Je vytrénovaný.
Už dva dni sa nevycikal v dome.
Už dva dni sme na tejto lodi.
Musíš ich odomknúť.
Vedľa kľučky je prepínač.
Legend, vidíš ho?
Legend, vidíš ten prepínač?
Čo je to za zvuk? Olizuje prepínač?
Legend, prestaň ho olizovať.
Legend, prestaň. Legend, prestaň olizovať prepínač.
Prestaň ho olizovať!
Dobre, aký je plán?
Poďme prevziať kontrolu nad touto loďou.
Nie som spôsobilý riadiť túto loď.
Je celá vaša.
Pilotovanie je ťažké.
-To bolo ľahké. -Dobre. A teraz čo?
Obrana panda bráni týmto tvorom, aby ho zničili zvnútra.
Ale ak im doň vykopem dieru...
Postarajú sa o zvyšok.
Postarám sa o Callisto.
A ty dávaj pozor na nášho syna.
Počkaj, čo? On nejde so mnou.
Povedz mu to.
Hej, ideš alebo nie? Už nemáme veľa času.
Myslite na to, že Avalónia sa na nás spolieha.
To bol Searcher a Ethan?
Čo sa to deje?
Obsadili kapitánsky mostík. Poďte.
Tam.
Kde sa zbiehajú všetky korene.
Ak tam Kosci zaútočia,
zvyšok rastliny sa rozpadne.
Meridian, otvor dvere.
Prepáč. Nepočujem ťa.
Nebojte sa, prezidentka Malová.
Postarám sa o to.
Caspian!
Počkajte tu.
Zhromaždi s Pleskom čo najviac bytostí
a pošli ich ku mne.
-Ja sa postarám o zvyšok. -Hneď to bude, oci.
A Ethan.
Prepáč, ak som ťa prinútil myslieť si, že musíš byť farmár,
aby som bol na teba hrdý.
Vždy som na teba hrdý.
Ja viem, oci. Ja viem.
Pusti to riadenie.
Dobre.
Chyť ho.
Chyť ho, pusť ho, chyť ho, pusť ho. Tak už sa rozhodni.
Čaute. Pamätáte si ma?
Meridian, okamžite zastav túto loď.
Žiadny problém. Sme na mieste.
Už vidíš, s čím máme do činenia?
To je srdce.
Nie.
Postav sa, Searcher.
Oci?
Mojím odkazom nie sú tie hory.
Ale ty.
Tak poďme na to.
Otec a syn.
Tam.
Pokračuj v kopaní.
Ocko!
Uhnite z cesty! Už sú tu!
Áno!
Áno, dokázali sme to.
Dokázali sme to.
Však?
Prišli sme neskoro.
Nasledujúca zastávka: žiadna energia, studená káva a nahnevané davy.
Kto je pripravený ísť domov?
Vlastne by som chcel urobiť ešte jednu zastávku...
pre môjho otca.
Celý svoj život som premýšľal nad týmto okamihom.
Aké by to bolo?
Ako by to vyzeralo?
Aký by to bol pocit?
A aký je to pocit?
Cítim sa...
perfektne.
O ROK NESKÔR
CELKOM FAJN OTEC
OTCOVI OD ETHANA
Drahý ocko, hoci to bol neuveriteľne náročný rok,
je inšpirujúce vidieť, akí dokážu byť ľudia odolní.
Penelope.
Vieme byť vynaliezaví.
Sheldon?
Vieme prekvapiť.
Svet sa zmenil.
Ďakujem.
A naďalej sa mení.
A hoci nemôžeme žiť ako v minulosti,
dali sme si väčšiu šancu na budúcnosť.
Ešte tam nie sme, ale budeme.
Pretože najlepší odkaz, aký môžeme zanechať,
je vytvoriť budúcnosť, pre ktorú sa oplatí žiť.
Ďakujem ti...
za všetko, čo si mi dal.
Urobím, čo budem môcť, aby som dodržal tvoj odkaz.
Dúfam, že na mňa budeš hrdý.
S láskou...
tvoj syn.
KONIEC
NEOBYČAJNÝ SVET
A V HLAVNÝCH ÚLOHÁCH...
Sú to Cladeovci Sú to Cladeovci
Privítajte ich, sú to borci
Nezlomná odvaha
A láskavá povaha
Na súši, na mori i vo vzduchu
Vernosť je tajomstvom ich úspechu
Sú to Cladeovci
Vytvárajú nové odvážne kapitoly
Svojho odkazu
Tvárou v tvár každému nebezpečenstvu
Ako mocná rodina
Sú to Cladeovci Sú to Cladeovci
Hodní svojej moci
Vždy nás ochraňujú
A tým všetko riskujú
Vydávajú sa na neprebádané územia
Kolená sa im nepodlomia
Sú to Cladeovci
Či už farmári alebo bádatelia
Vzhliadajú k nim všetci obdivovatelia
Zatlieskajte
Cladeovcom
A ich doterajším úspechom
Sú to Cladeovci
Preklad titulkov: Tímea Varghová, Deluxe